**Cwrs Uwch - Uned Gyfoes**

**Dydd Miwsig Cymru**

**Geirfa**

|  |  |
| --- | --- |
| cenhedlaeth/cenedlaethau *generation(s)* | serch *love, affection*  amynedd *patience*  helbul(on) *trouble(s), adversity*  adlais/adleisiau *echo(s)/reverberation*  gwaddod(ion) *sediment(s)/deposit(s)*  sŵn (synau) *sound(s)/noise(s)*  dylanwad(au) *influence(s)*  lleisydd(ion) *vocalist(s)*  offerynnwr/offerynnydd  (offerynwyr) *instrumentalist(s)* |
| ffoi *to escape/flea*  cyfansoddi *to compose* | ffôl *foolish*  torcalonnus *heartbreaking*  gwerinaidd *folky*  swynol *melodic/magical*  cynhyrfus *exciting*  trawiadol *strking/impressive* |
| serch hynny *inspite of that/nevertheless* |  |

**Cyflwyniad**

Bydd Dydd Miwsig Cymru yn digwydd ar 9 Chwefror 2018. Mae Llywodraeth Cymru yn gweithio gyda gorsafoedd radio, cerddorion a chwmnïau i ddathlu a rhoi sylw i gerddoriaeth Gymraeg ar y diwrnod yma. Bydd llawer o gigs Cymraeg yn cael eu cynnal o gwmpas y dyddiad a chyfle felly i weld a chlywed llawer o grwpiau a cherddorion Cymraeg. Edrychwch ar y fideo i weld Huw Stephens yn esbonio mwy:

<https://youtu.be/4WRnN8JiFfg>

**Siarad**

Dych chi’n gwrando ar gerddoriaeth?

Pa fath o gerddoriaeth dych chi’n hoffi?

Ble a phryd byddwch chi’n gwrando ar gerddoriaeth?

Dych chi’n hoffi mynd i weld cerddoriaeth fyw? Dych chi’n mynd yn aml?

**Gwylio, gwrando a siarad**

Darllenwch y portread byr o grŵp neu gerddor roc/pop Cymraeg gyda’ch partner, yna edrychwch ar y fideo a dyfalwch pa grŵp/cerddor sy’n cael ei ddisgrifio ar eich cerdyn chi.

**Serch**

Ystyr y gair serch fel arfer ydy ‘cariad’, ac mae caneuon am gariad yn cael eu galw’n **ganeuon serch**. Ond mae’r gair ‘serch’ yn cael ei ddefnyddio gydag ystyr hollol wahanol yn yr ymadrodd ‘serch hynny’. Ystyr ‘serch hynny’ ydy ‘er gwaethaf hynny’ (*nevertheless/in spite of that*).

Cwblhewch y brawddegau hyn gydag ymadrodd sy’n dechrau gyda ‘serch hynny’:

1. e.e. Dim ond hanner milltir o’r swyddfa mae Dafydd y byw; serch hynny, mae’n gyrru i’r gwaith bob dydd.
2. Ro’n i wedi blino’n lân neithiwr ar ôl y daith hir adre; serch hynny...
3. Roedd pump o chwaraewyr ein tîm ni wedi anafu cyn y gêm ddydd Sadwrn;...
4. Mae ganddo fe ddigonedd o arian yn y banc;...
5. Roedd hi’n bwrw glaw yn drwm fore ddoe;...
6. Roedd y tocynnau i’r cyngerdd yn ddrud ofnadwy;...

**Ymarfer Geirfa**

Dewiswch y gair mwyaf addas i’w roi yn y bwlch yn y brawddegau isod (a’i dreiglo os oes angen):

1. Pan fyddwch chi’n pysgota, rhaid aros am amser hir iawn weithiau â dim byd yn digwydd – mae angen digon o \_\_\_\_\_\_\_\_\_\_\_\_\_.
   1. ymennydd
   2. amynedd
   3. emynau
2. Mae Ifan wedi cael nifer o \_\_\_\_\_\_\_\_\_\_\_\_\_\_ yn ei fywyd, ond mae’n hapus ei fyd nawr.
   1. helbulon
   2. hanesion
   3. diferion
3. Mae cannoedd o filoedd o bobl wedi \_\_\_\_\_\_\_\_\_ rhag rhyfel a newyn yn Affrica a’r Dwyrain Canol.
   1. ffrio
   2. ffoi
   3. ffraeo
4. Ddylwn i ddim bod wedi dweud y gyfrinach wrth y dyn o’r *Sun* – bues i’n \_\_\_\_\_\_\_\_ iawn.
   1. hael
   2. doeth
   3. ffôl
5. Gwaeddais i mewn i’r ogof a sefyll yno’n gwrando ar yr \_\_\_\_\_\_\_\_\_\_.
   1. adnod
   2. adlais
   3. adferf
6. ’Dyn ni wedi cyrraedd gwaelod y gasgen – dim ond \_\_\_\_\_\_\_\_\_\_ sydd ar ôl.
   1. gwahoddiad
   2. gwaddod
   3. gwasgod

**Môr o Gariad**

Pan fydd Radio Cymru yn gofyn i’w gwrandawyr enwi eu hoff gân serch, yr un gân sy’n dod i’r brig bob tro, sef Môr o Gariad gan Meic Stevens. Ond ai cân serch ydy hon mewn gwirionedd? Yn sicr, dydy hi ddim yn gân sy’n dathlu perthynas y canwr â’i gariad. Cân am golli cariad sydd yma lle mae’r canwr yn hiraethu am berthynas sydd wedi dod i ben ac yn canu’n dorcalonnus am wydrau gwag a strydoedd oer. Ac mae’r gwaddod sydd ar ôl ar waelod ei botel win yn ei atgoffa mai dim ond atgofion sydd ar ôl o’r “môr o gariad”.

Ydy, mae hi’n gân drist, hiraethus a thorcalonnus. Serch hynny, mae hi’n boblogaidd iawn fel ‘cân serch’ ac mae hi hyd yn oed yn cael ei defnyddio ar gyfer y ‘ddawns gyntaf’ mewn nifer o briodasau.

Gwrandewch ar Meic Stevens yn canu’r gân. Dyma’r geiriau:

Eistedd yma’n unig

’Ben fy hun

Heno ’sdim amynedd

I helbul byd.

Ond mae’r nos yn ffoi,

Fel mae’r byd yn troi.

Fel y môr o gariad.

A roddais iti.

‘Sdim byd yma heno

Ond adlais cariad mawr.

Ac ein gwydrau gweigion

Ar y llawr.

Ac i gwpla’r llun

Yn y botel, gwaddod gwin

Gwaddod y môr o gariad

A roddais iti.

O, hwn oedd cariad glân

Hwn oedd cariad ffôl

O roeddwn i ar dân

Ie, ‘sdim ar ôl.

Strydoedd oer y ddinas

Strydoedd mor llawn.

Atgofion fydd amdani

Ei serch a’i dawn.

Serch hynny mae’n rhaid byw

Ymuno efo hwyl y criw

Sych yw’r môr o gariad

A roddais iti.

Ie, sych yw’r môr o gariad

A roddais iti.

Mae fersiwn lluosog yr ansoddair ‘gwag’ yn cael ei ddefnyddio yn y gân wrth sôn am ‘wydrau gweigion.’ Rhowch fersiynau lluosog yr ansoddeiriau yn yr ymadroddion isod :

arall - pobl \_\_\_\_\_\_\_\_\_\_\_\_\_

du - mwyar \_\_\_\_\_\_\_\_\_\_\_

glas - tîm rygbi’r \_\_\_\_\_\_\_\_\_\_\_\_\_

bach/bychan - plant \_\_\_\_\_\_\_\_\_\_\_\_\_\_

mawr - \_\_\_\_\_\_\_\_\_\_\_\_\_ y genedl

Gyda’ch partner, llenwch y bylchau yng ngeiriau’r gân cyn gwrando arni eto (croeso i chi ganu os dych chi eisiau!).

Eistedd yma’n unig

\_\_\_\_\_\_ \_\_\_ \_\_\_\_\_

Heno ’sdim \_\_\_\_\_\_\_\_\_\_

I helbul byd.

Ond mae’r nos yn \_\_\_\_\_\_\_,

Fel mae’r byd yn troi.

Fel y \_\_\_\_\_ \_\_ \_\_\_\_\_\_\_\_.

A roddais i ti.

‘Sdim byd yma heno

Ond \_\_\_\_\_\_\_\_ cariad mawr.

Ac ein gwydrau \_\_\_\_\_\_\_\_\_\_

Ar y llawr.

Ac i gwpla’r llun

Yn y botel, gwaddod \_\_\_\_\_\_

\_\_\_\_\_\_\_\_\_\_\_ y môr o gariad

A roddais i ti.

O, hwn oedd cariad glân

Hwn oedd cariad \_\_\_\_\_\_

O roeddwn i \_\_\_ \_\_\_\_\_

Ie, ‘sdim ar ôl.

Strydoedd \_\_\_\_\_ y ddinas

Strydoedd mor \_\_\_\_\_\_\_.

Atgofion fydd amdani

Ei \_\_\_\_\_\_\_ a’i dawn.

Serch hynny mae’n rhaid byw

Ymuno efo \_\_\_\_\_\_ \_\_ \_\_\_\_\_\_

Sych yw’r môr o gariad

\_\_ \_\_\_\_\_\_\_\_\_\_ \_\_ \_\_\_.

Ie, \_\_\_\_\_ \_\_\_ \_\_\_\_\_ \_\_ \_\_\_\_\_\_\_

\_\_ \_\_\_\_\_\_\_\_\_ \_\_ \_\_\_.

**Siarad**

Dych chi’n gyfarwydd â Meic Stevens? Dych chi’n hoffi ei ganeuon?

Dych chi’n gyfarwydd ag unrhyw gantorion neu grwpiau Cymraeg eraill? Beth dych chi’n feddwl ohonyn nhw?

Oes hoff gân serch gyda chi?

**Gwylio, gwrando a siarad 2**

Mae clipiau o’r grwpiau/cantorion canlynol ar y fideo nesa:

Elin Fflur

Genod Droog

Sibrydion

Candelas

Gwibdaith Hen Frân

Yws Gwynedd

Ar ôl edrych ar y fideo, trafodwch pa un o’r artistiaid yma dych chi’n ei hoffi fwya a pha un dych chi leia hoff ohono. Hoffech chi wrando mwy ar unrhyw rai ohonyn nhw, neu fynd i’w gweld yn fyw?

**#DyddMiwsigCymru**

Bydd rhaglen arbennig i ddysgwyr i ddathlu Dydd Miwsig Cymru yn cael ei darlledu ar orsaf radio Cymru FM ar y we.

I gael gwybod mwy am Ddydd Miwsig Cymru a gigs Cymraeg yn eich ardal chi, ewch i wefan Dydd Miwsig Cymru:

<http://cymraeg.llyw.cymru/More/projects/dydd-miwsig/?lang=cy>

neu chwiliwch am hashnod #DyddMiwsigCymru ar Twitter.